CELEX: 32013D1210(02)
Language: el
Date: 2013-12-09 00:00:00
Title: Απόφαση της Επιτροπής, της 9ης Δεκεμβρίου 2013 , για την τροποποίηση της απόφασης 2010/206/UE σχετικά με τον διορισμό των μελών της ομάδας εμπειρογνωμόνων για την παροχή τεχνικών συμβουλών στον τομέα της βιολογικής παραγωγής και την κατάρτιση εφεδρικού καταλόγου

10.12.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 360/13
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 9ης Δεκεμβρίου 2013
   για την τροποποίηση της απόφασης 2010/206/UE σχετικά με τον διορισμό των μελών της ομάδας εμπειρογνωμόνων για την παροχή τεχνικών συμβουλών στον τομέα της βιολογικής παραγωγής και την κατάρτιση εφεδρικού καταλόγου
   2013/C 360/09
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την απόφαση 2009/427/ΕΚ της Επιτροπής, της 3ης Ιουνίου 2009, σχετικά με τη σύσταση ομάδας εμπειρογνωμόνων για την παροχή τεχνικών συμβουλών στον τομέα της βιολογικής παραγωγής (1), και ιδίως το άρθρο 4 παράγραφος 2,
   Εκτιμώντας τα ακόλουθα:
   
               (1)
            
            
               Με την απόφαση 2009/427/ΕΚ, η Επιτροπή συγκρότησε την ομάδα εμπειρογνωμόνων για την παροχή τεχνικών συμβουλών στον τομέα της βιολογικής παραγωγής («η ομάδα»). Βάσει της απόφασης 2010/206/UE (2) της Επιτροπής, έχουν διοριστεί τα μόνιμα μέλη της ομάδας και έχει καταρτιστεί ο εφεδρικός κατάλογος για την περίοδο εφαρμογής της εν λόγω απόφασης η οποία λήγει στις 31 Δεκεμβρίου 2013.
            
         
               (2)
            
            
               Η παροχή τεχνικών συμβουλών στον τομέα της βιολογικής παραγωγής διαδραματίζει σημαντικό ρόλο με βάση την εξέλιξη στον τομέα των βιολογικών προϊόντων. Είναι επίσης αναγκαίο να εξασφαλιστεί η συνέχεια όσον αφορά τις εργασίες της ομάδας. Η εφαρμογή της απόφασης 2010/206/UE θα πρέπει επομένως να παραταθεί και η θητεία των μόνιμων μελών θα πρέπει να ανανεωθεί για δεύτερη περίοδο τριών ετών.
            
         
               (3)
            
            
               Σύμφωνα με την απόφαση 2009/427/ΕΚ, είναι αναγκαία η θέσπιση τριετούς θητείας για τα μόνιμα μέλη, καθώς και ο καθορισμός της περιόδου εφαρμογής της παρούσας απόφασης. Ωστόσο, η διαδικασία έγκρισης των ουσιών και των πρακτικών, συμπεριλαμβανομένης της χορήγησης τεχνικών συμβουλών, θα πρέπει να προσαρμοστεί στις επικείμενες νομοθετικές εξελίξεις σχετικά με τη βιολογική παραγωγή, εν ανάγκη εντός στενών χρονικών ορίων. Τα μόνιμα μέλη της ομάδας θα πρέπει, ως εκ τούτου, να είναι έτοιμα για πιθανή επανεξέταση της εντολής τους υπό το πρίσμα της συνεχιζόμενης αναθεώρησης της νομοθεσίας σχετικά με τα βιολογικά προϊόντα.
            
         
               (4)
            
            
               Λόγω της παραίτησης τριών μόνιμων μελών της ομάδας, είναι σκόπιμο να διοριστούν τρεις εμπειρογνώμονες από τον εφεδρικό κατάλογο στο παράρτημα ΙΙ της απόφασης 2010/206/UE ως μόνιμα μέλη. Οι κατάλογοι των παραρτημάτων Ι και ΙΙ της εν λόγω απόφασης πρέπει, ως εκ τούτου, να επικαιροποιηθούν.
            
         
               (5)
            
            
               Η απόφαση 2010/206/UE θα πρέπει, κατά συνέπεια, να τροποποιηθεί αναλόγως,
            
         ΑΠΟΦΑΣΙΖΕΙ:
   Άρθρο 1
   Η απόφαση 2010/206/UE τροποποιείται ως εξής:
   
               (1)
            
            
               Στο άρθρο 2, η ημερομηνία «31 Δεκεμβρίου 2013» αντικαθίσταται από την ημερομηνία «31 Δεκεμβρίου 2016».
            
         
               (2)
            
            
               Το παράρτημα I αντικαθίσταται από το κείμενο του παραρτήματος της παρούσας απόφασης.
            
         
               (3)
            
            
               Στο παράρτημα II, τα ακόλουθα ονόματα διαγράφονται από τον κατάλογο:
               
                           «—
                        
                        
                           Keith BALL
                        
                     
                           —
                        
                        
                           Michel BOUILHOL
                        
                     
                           —
                        
                        
                           Roberto GARCÍA RUIZ»
                        
                     
         Άρθρο 2
   Η παρούσα απόφαση αρχίζει να ισχύει την ημέρα της έκδοσής της.
   
      Βρυξέλλες, 9 Δεκεμβρίου 2013.
      
         
            Για την Επιτροπή
         
         Dacian CIOLOȘ
         
            Μέλος της Επιτροπής
         
      
   
   
      (1)  ΕΕ L 139 της 5.6.2009, σ. 29.
   
      (2)  Απόφαση 2010/206/UE της Επιτροπής, της 28ης Σεπτεμβρίου 2010, για τον διορισμό των μελών της ομάδας εμπειρογνωμόνων για την παροχή τεχνικών συμβουλών στον τομέα της βιολογικής παραγωγής και την κατάρτιση εφεδρικού καταλόγου (ΕΕ C 262 της 29.9.2010, σ. 3.)
   
      ΠΑΡΑΡΤΗΜΑ
      
         
            «ΠΑΡΑΡΤΗΜΑ I
            
                        A.
                     
                     
                        Κατάλογος με αλφαβητική σειρά των εμπειρογνωμόνων που διορίζονται ως μόνιμα μέλη της ομάδας για πρώτη θητεία που αρχίζει την 1η Ιανουαρίου 2014.
                        
                                    —
                                 
                                 
                                    Keith BALL
                                 
                              
                                    —
                                 
                                 
                                    Michel BOUILHOL
                                 
                              
                                    —
                                 
                                 
                                    Roberto GARCÍA RUIZ
                                 
                              
                  
                        B.
                     
                     
                        Κατάλογος με αλφαβητική σειρά των εμπειρογνωμόνων που διορίζονται ως μόνιμα μέλη της ομάδας για δεύτερη θητεία που αρχίζει την 1η Ιανουαρίου 2014.
                        
                                    —
                                 
                                 
                                    Alexander BECK
                                 
                              
                                    —
                                 
                                 
                                    Jacques CABARET
                                 
                              
                                    —
                                 
                                 
                                    Niels HALBERG
                                 
                              
                                    —
                                 
                                 
                                    Sonya IVANOVA-PENEVA
                                 
                              
                                    —
                                 
                                 
                                    Lizzie Melby JESPERSEN
                                 
                              
                                    —
                                 
                                 
                                    Nicolas LAMPKIN
                                 
                              
                                    —
                                 
                                 
                                    Giuseppe LEMBO
                                 
                              
                                    —
                                 
                                 
                                    Robin Frederik Alexander MORITZ
                                 
                              
                                    —
                                 
                                 
                                    Bernhard SPEISER
                                 
                              
                                    —
                                 
                                 
                                    Fabio TITTARELLI».